b'\n_START_ARTICLE_\nMetra\xc5\xa1\xc4\x8di\xc5\xb3 knygos\n_START_PARAGRAPH_\nMetra\xc5\xa1\xc4\x8di\xc5\xb3 knygos arba Kronik\xc5\xb3 knygos \xe2\x80\x93 Senojo Testamento knygos, priskiriamos istorini\xc5\xb3 knyg\xc5\xb3 grupei. \xc5\xa0iose knygose apra\xc5\xa1yti tie patys \xc4\xafvykiai kaip Antrojoje Samuelio ir karali\xc5\xb3 knygose, ta\xc4\x8diau daugiau kalbama apie pietin\xc4\x99 Jud\xc4\x97jos karalyst\xc4\x99 ir jos valdovus.\n_START_SECTION_\nTurinys\n_START_PARAGRAPH_\nMetra\xc5\xa1\xc4\x8di\xc5\xb3 knygose pateiktos sugr\xc4\xaf\xc5\xbeusi\xc5\xb3 i\xc5\xa1 Babilonijos \xc5\xbemoni\xc5\xb3 genealogijos nuo pat Adomo. Ra\xc5\xa1oma apie karaliaus Sauliaus mirt\xc4\xaf, Dovydo karaliavim\xc4\x85, Dovydo pasiruo\xc5\xa1im\xc4\x85 \xc5\xa1ventyklos statybai, Saliamono valdym\xc4\x85 (Saliamono i\xc5\xa1mint\xc4\xaf, \xc5\xa1ventyklos statyb\xc4\x85, pasaulin\xc4\x99 Saliamono \xc5\xa1lov\xc4\x99). Taip pat pasakojama apie \xc5\xa1iaurini\xc5\xb3 Izraelio gen\xc4\x8di\xc5\xb3 mai\xc5\xa1t\xc4\x85, Jud\xc4\x97jos karalius, Jeruzal\xc4\x97s \xc5\xbelugim\xc4\x85.\n_START_SECTION_\nApra\xc5\xa1omas laikotarpis\n_START_PARAGRAPH_\nMetra\xc5\xa1\xc4\x8di\xc5\xb3 knygose bei su jomis susijusiose Ezros ir Nehemijo knygose pasakojama apie Izraelio tautos istorij\xc4\x85 ma\xc5\xbedaug nuo 1000 iki 586 m. pr. m. e., kai Nabuchodonosaro kariuomen\xc4\x97 nuniokojo Jeruzal\xc4\x99.\n_START_SECTION_\nPara\xc5\xa1ymo laikas\n_START_PARAGRAPH_\nYra manan\xc4\x8di\xc5\xb3, kad knygos para\xc5\xa1ytos apie 400 m. pr. m. e., \xc5\xbeydams po tremties sugr\xc4\xaf\xc5\xbeus \xc4\xaf Jud\xc4\x97j\xc4\x85.'